Un dels grans avenços mèdics en l'abordatge del limfedema és el programa de screening per a un diagnòstic precoç, destinat a pacients que han estat operades de càncer de mama, i també per a aquelles que han patit un càncer d'ovari o pacients que han passat per un càncer de pròstata o melanoma i que també tenen un risc de patir limfedema.
El programa de screening es basa en un test mitjançant l'escàner de fluorescència amb verd d'indocianina. S'ha demostrat que l'escàner de verd indocianina, també conegut com PDE, és molt més sensible que la linfogamagrafía i que altres proves d'imatge.
Es tracta d'una prova senzilla que es pot realitzar a la consulta mitjançant una microinjecció de verd indocianina al braç o a la cama. La coloració verda permet veure com és el transport de la limfa a l'extremitat afectada pel tractament oncològic i comparar amb l'extremitat sana. Així, abans que aparegui qualsevol augment de volum, sensació de pesadesa, limfangitis, etc., es podrà detectar si hi ha un mal funcionament com a conseqüència de la cirurgia ganglionar feta prèviament.